
	1. Վաճառող
	Արագածոտնի մարզի Թալին համայնք՝ ի դեմս համայնքի ղեկավարի

	2. Գնորդ
	«Արտին Գրինհաուս» ՍՊԸ (այսուհետ` ընկերություն)

	3. Սեփականության իրավունքով փոխանցվող հողամասեր
	Արագածոտնի մարզի Թալին համայնքի սեփականությունը հանդիսացող, Թալին համայնքի Արտենի բնակավայրում գտնվող 12.8294 հա (կադաստրային ծածկագիր՝ 02-021-0243-0001), 0.1466 հա (կադաստրային ծածկագիր՝ 02-021-0243-0005), 0.2276 հա (կադաստրային ծածկագիր՝ 02-021-0243-0006), 0.3657 հա (կադաստրային ծածկագիր՝ 02-021-0243-0007), 0.0482 հա (կադաստրային ծածկագիր՝ 02-021-0243-0008), 1.0645 հա (կադաստրային ծածկագիր՝ 02-021-0243-0009), 0.2301 հա (կադաստրային ծածկագիր՝ 02-021-0243-0010), 0.3662 հա (կադաստրային ծածկագիր՝ 02-021-0243-0011), 1.3821 հա (կադաստրային ծածկագիր՝ 02-021-0243-0015), 0.4941 հա (կադաստրային ծածկագիր՝ 02-021-0243-0016), 3.5107 հա (կադաստրային ծածկագիր՝ 02-021-0243-0018), 1.9027 հա (կադաստրային ծածկագիր՝ 02-021-0243-0019), 1.17 հա (կադաստրային ծածկագիր՝ 02-021-0243-0021) և 0.1616 հա (կադաստրային ծածկագիր՝ 02-021-0243-0022) մակերեսներով հողամասերը (այսուհետ նաև` Հողամասեր), որոնց ընդհանուր մակերեսը կազմում է 23,8995 հա: 

	4. Պայմանագիր
	Վաճառողի և գնորդի միջև կնքվող հողամասերի առուվաճառքի և գնորդի կողմից ստանձնած պարտավորությունների կատարումն ապահովելու նպատակով կնքվող հողամասերի գրավի պայմանագիր։ 

	5. Պայմանագրի առարկան
	Վաճառողը պարտավորվում է Թալին համայնքի ավագանու որոշմամբ հավանության արժանացած «Բազմաթռիչք ջերմատնային տնտեսություն»  ներդրումային ծրագրի (այսուհետ նաև` ծրագիր) իրականացման նպատակով գնորդի սեփականությանը փոխանցել Հողամասերը՝ սույն հավելվածով և ավագանու որոշմամբ սահմանված պայմաններով, իսկ գնորդը պարտավորվում է ընդունել Հողամասերը, վճարել դրանց վաճառքի գինը և կատարել ծրագրով, ավագանու որոշմամբ, դրա հավելվածներով ու առուվաճառքի պայմանագրով նախատեսված պարտավորությունները։
Վաճառողը երաշխավորում է, որ սույն պայմանագիրը կնքելու պահին գույքը վաճառված, նվիրված կամ գրավ դրված չէ և արգելանքի տակ չի գտնվում:
Գնորդի ստանձնած պարտավորությունների կատարումն ապահովվում է կողմերի միջև կնքվող գրավով՝ Հայաստանի Հանրապետության օրենսդրությամբ սահմանված կարգով։

	6. Ծրագրի ավարտ
	Ծրագրի ավարտ է համարվում Որոշման N1 հավելվածով նախատեսված ներդրումների ամբողջական իրականացումը և 18 հա ընդհանուր մակերեսով բազմաթռիչք ջերմատնային տնտեսության կառուցման ավարտն ու օրենսդրությամբ սահմանված կարգով շահագործման հանձնումը՝ համապատասխան փաստաթղթերի առկայությամբ։ 

	7. Պայմանագրի ժամկետը
	Ծրագրի իրականացման նպատակով վաճառողը գնորդի հետ կնքում է Պայմանագիր վաճառողի կողմից Հողամասերի օտարման վերաբերյալ որոշումն ուժի մեջ մտնելուց հետո ոչ ուշ, քան 6 (վեց) ամսվա ընթացքում։
Ծրագրի մեկնարկ է համարվում գնորդի կողմից Հայաստանի Հանրապետության օրենսդրությամբ սահմանված կարգով անհրաժեշտ առաջին շինարարության թույլտվության ստացման ամսաթիվը: Ընդ որում, գնորդը պարտավոր է առաջին շինարարության թույլտվությունը ստանալ հողամասերի նպատակային/գործառնական նշանակության փոփոխության օրվանից ոչ ուշ, քան 1 (մեկ) տարվա ընթացքում: 
Գնորդը պարտավոր է հողամասերի նպատակային նշանակության փոփոխության և առաջին շինարարության թույլտվության ստացման ուղղությամբ իրականացնել իրենից կախված անհրաժեշտ գործողությունները՝ Որոշմամբ և դրա N4 հավելվածով սահմանված ժամկետներում։
Պայմանագրի գործողության ժամկետ է սահմանվում  մինչև Ծրագրի ավարտը։
Ներդրումային ծրագրի իրականացման հնգամյա ժամկետի լրանալը չի ազատում գնորդին չկատարված պարտավորություններից և դրանց խախտման համար նախատեսված պատասխանատվությունից: 

	8. Պայմանագրի գինը
	Հողամասերը գնորդին կօտարվեն կադաստրային արժեքով, որը կազմում է ընդհանուր 28.320.907,5 (քսանութ միլիոն երեք հարյուր քսան հազար ինը հարյուր յոթ ամբողջ հինգ տասնորդական) ՀՀ դրամ:

	9. Պայմանագրով հողի սեփականության իրավունքի փոխանցումը
	Գնորդի սեփականության իրավունքը Հողամասերի նկատմամբ ծագում է Պայմանագրից ծագող իրավունքների պետական գրանցման պահից:
Պայմանագրից ծագող իրավունքների պետական գրանցումն իրականացվում է Պայմանագրի գնի ամբողջական վճարման դեպքում: 

	10. Պայմանագրի կնքման ծախսերը (հատակագծի, հասցեի տրամադրում, պայմանագրի նոտարական վավերացում և այլն)
	Գնորդի հաշվին

	11. Կողմերի պարտավորությունները
	1) Վաճառողը պարտավորվում է՝
ա. գնորդին հանձնել Հողամասերը` որպես սեփականություն, ծրագրի իրականացման նպատակով, 
բ. գնորդին տրամադրել երրորդ անձանց իրավունքներից և փաստացի տիրապետումից ազատ գույք,
գ. պայմանագրից ծագող իրավունքների պետական գրանցման պահից երկօրյա ժամկետում գնորդին՝ հանձնման-ընդունման ակտերով հանձնել համապատասխան պետական գրանցում ստացած  գույքը, 
դ. իր լիազորությունների սահմաններում և Հայաստանի Հանրապետության օրենսդրությամբ սահմանված կարգով ապահովել ներդրումային ծրագրի իրականացման համար անհրաժեշտ վարչական ընթացակարգերի իրականացումը, քննարկել գնորդի ներկայացրած դիմումները և իրավական հիմքերի առկայության դեպքում տրամադրել իր իրավասությանը վերապահված համապատասխան թույլտվություններն ու համաձայնությունները։ 
2) Գնորդը պարտավորվում է՝
ա. Պայմանագրի նոտարական վավերացման օրվանից 1 (մեկ) ամսվա ընթացքում վաճառողին վճարել Հողամասերի վաճառքի ամբողջ գինը՝ 28.320.907,5 (քսանութ միլիոն երեք հարյուր քսան հազար ինը հարյուր յոթ ամբողջ հինգ տասնորդական) ՀՀ դրամ՝ Թալին համայնքի համապատասխան բյուջետային հաշվին փոխանցելու միջոցով։ Հողամասերի նկատմամբ գնորդի սեփականության իրավունքի պետական գրանցումն իրականացվում է Պայմանագրի ամբողջ գնի վճարումը հավաստող փաստաթղթի ներկայացումից հետո։
բ. Ծրագրի մեկնարկի ամսաթվից հետո 1 (մեկ) տարվա ընթացքում Թալին համայնքի բյուջե համայնքի հանրային կարիքների բավարարման համար փոխանցել 20.000.000 (քսան միլիոն) ՀՀ դրամ,
գ. Պայմանագրից ծագող իրավունքների պետական գրանցման պահից հետո մեկամսյա ժամկետում ներդրումային ծրագրի շրջանակում Թալին համայնքի բյուջե փոխանցել համայնքային զարգացմանն ուղղված լրացուցիչ սոցիալական ծրագրի իրականացման նպատակով 10.000.000 (տասը միլիոն) ՀՀ դրամ Արտենի բնակավայրի Բաղրամյան փողոցի բազմաբնակարան շենքերի տանիքների նորոգման համար,
դ. Ծրագրի իրականացման ամբողջ ընթացքում Հողամասերն օգտագործել բացառապես ծրագրի իրականացման նպատակով, 
ե. Հողամասերի նկատմամբ սեփականության իրավունքի պետական գրանցման հետ միաժամանակ ապահովել վաճառողի օգտին առաջին հերթի գրավի իրավունքի պետական գրանցումը՝ ի ապահովումն Պայմանագրով սահմանված պարտավորությունների կատարման, որի պայմանները սահմանվում են սույն հավելվածի 14-րդ կետով, 
զ. Ծրագրի իրականացման ողջ ժամկետում՝ յուրաքանչյուր տարվա մինչև հունվարի 30-ը ներառյալ՝ ՀՀ Արագածոտնի մարզի Թալին համայնքի ղեկավարին ներկայացնել նախորդ տարվա ընթացքում ծրագրի իրականացման ընթացքի վերաբերյալ տարեկան հաշվետվություն, ինչպես նաև, անհրաժեշտության դեպքում, լրացուցիչ այլ տեղեկատվություն, իսկ ծրագրի վերջնաժամկետ համարվող 5-րդ (հինգերորդ) տարվան հաջորդող 1 (մեկ) ամսվա ընթացքում վաճառողին ներկայացնել վերջնական հաշվետվություն: Հաշվետվությունները պետք է հավաստեն գնորդի կողմից ծրագրի իրականացման նպատակով արված ծախսերը և կատարված աշխատանքների ծավալները։
3) Հողամասերի օտարումը երրորդ անձի կարող է իրականացվել վաճառողի նախնական գրավոր համաձայնությամբ և պայմանով, որ նոր սեփականատերը ստանձնի Պայմանագրով սահմանված համապատասխան պարտավորությունները։ Նման օտարումը չի կարող հանգեցնել ծրագրի դադարեցմանը կամ վաճառողի՝ պայմանագրերով ապահովված իրավունքների խախտմանը։ 

	12. Կողմերի պատասխանատվությունը
	1. Կողմերը սույն պայմանագրով ստանձնած պարտավորությունները չկատարելու կամ ոչ պատշաճ կատարելու համար կրում են գույքային պատասխանատվություն՝ Հայաստանի Հանրապետության օրենսդրությամբ սահմանված կարգով:
2. Գնորդը պատասխանատվություն է կրում պայմանագրի գնի վճարման ժամկետի խախտման համար, որի դեպքում վճարման ենթակա, սակայն չվճարված գումարի նկատմամբ կհաշվարկվի տույժ՝ կետանցի օրվանից մինչև պարտավորության կատարման օրը՝ համապատասխան ժամանակահատվածի համար Հայաստանի Հանրապետության կենտրոնական բանկի սահմանած բանկային տոկոսի հաշվարկային դրույքաչափով:
3. Եթե ներդրումային ծրագրի վերջնաժամկետ համարվող 5-րդ (հինգերերդ) տարվան հաջորդող 1 (մեկ) տարվա ընթացքում ներդրումային ծրագիրը չի կատարվում ամբողջությամբ, ապա վաճառողն իրավունք է ստանում Հայաստանի Հանրապետության քաղաքացիական օրենսգրքի 249-րդ հոդվածով սահմանված կարգով առանց դատարան դիմելու բռնագանձում տարածելու գրավի առարկայի վրա՝ ապահովելով Հողամասերի վերադարձը համայնքին, որի արդյունքում դադարեցվում է գնորդի սեփականության իրավունքը: 
Եթե Հողամասերի տարածքում գնորդի կողմից կատարված լինեն անբաժանելի բարելավումներ (շենք-շինություններ, կոմունիկացիաներ և այլն), ապա դրանք սեփականության իրավունքով անցնում են վաճառողին, որի դիմաց գնորդը  փոխհատուցում չի ստանում։ 

	13. Անհաղթահարելի ուժ
	1. Պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է Պայմանագիրը կնքելուց հետո, և որը կողմերը չէին կարող կանխատեսել կամ կանխարգելել։ Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, հաղորդակցության միջոցների աշխատանքի դադարեցումը, որոնք անհնարին են դարձնում Պայմանագրով ստանձնած պարտավորությունների կատարումը։ Եթե արտակարգ ուժի ազդեցությունը շարունակվում է վեց ամսից ավելի, ապա կողմերից յուրաքանչյուրն իրավունք ունի լուծել Պայմանագիրը՝ այդ մասին նախապես տեղյակ պահելով մյուս կողմին։
Պայմանագրի միակողմանի լուծման դեպքում կողմերից յուրաքանչյուրը պարտավորվում է մյուս կողմին վերադարձնել Պայմանագրով ամբողջ ստացածը: Եթե Հողամասերի տարածքում գնորդի կողմից կատարված լինեն անբաժանելի բարելավումներ (շենք-շինություններ, կոմունիկացիաներ և այլն), ապա դրանք սեփականության իրավունքով անցնում են վաճառողին, որի դիմաց գնորդը  փոխհատուցում չի ստանում։ 
2. Պետական կամ տեղական ինքնակառավարման մարմինների կողմից անհրաժեշտ վարչական ակտերի ընդունման կամ թույլտվությունների տրամադրման ուշացման, ինչպես նաև ենթակառուցվածքների ապահովման հետ կապված՝ գնորդից անկախ հանգամանքների դեպքում կողմերը կարող են քննարկել համապատասխան պարտավորությունների կատարման ժամկետների փոփոխությունը՝ պայմանով, որ այդ հանգամանքներն անմիջականորեն խոչընդոտել են ծրագրի իրականացմանը, և գնորդը ձեռնարկել է իրենից կախված անհրաժեշտ բոլոր գործողությունները։
Նման հանգամանքների առաջացման մասին գնորդը պարտավոր է անհապաղ գրավոր տեղեկացնել վաճառողին՝ ներկայացնելով համապատասխան հիմնավորող փաստաթղթերը։

	14. Գրավի հիմնական պայմանները 
	1. Գնորդի կողմից ներդրումային ծրագրով և Պայմանագրով ստանձնած պարտավորությունների կատարումն ապահովելու նպատակով  Հողամասերը՝ 23,8995 հա ընդհանուր մակերեսով, գրավադրվում են վաճառողի օգտին՝ առաջին հերթի գրավի իրավունքով։
2. Գրավը պայմանները սահմանվում են Հողամասերի առուվաճառքի գործարքի ձևակերպման շրջանակներում, իսկ գրավի իրավունքի պետական գրանցումն ապահովվում է գնորդի սեփականության իրավունքի պետական գրանցման հետ միաժամանակ։
3.   Գրավի իրավունքը պահպանվում է մինչև Ծրագրի ավարտը։ 
4. Գրավով ապահովված պարտավորությունների չկատարման կամ ոչ պատշաճ կատարման դեպքում վաճառողն իրավունք ունի Հայաստանի Հանրապետության քաղաքացիական օրենսգրքի 249-րդ հոդվածով նախատեսված պայմանների առկայության դեպքում, առանց դատարան դիմելու, գրավի առարկայի վրա բռնագանձում տարածելու և իր պահանջները բավարարելու օրենքով սահմանված կարգով։
5.  Գրավի առարկայի վրա բռնագանձում տարածելը, դրա իրացումը կամ վաճառողի սեփականությանը հանձնելը իրականացվում է Հայաստանի Հանրապետության օրենսդրությամբ սահմանված ծանուցման, գնահատման և այլ պարտադիր ընթացակարգերի պահպանմամբ։
6. Ծրագրի ավարտից հետո վաճառողը պարտավորվում է օրենքով և Պայմանագրով սահմանված կարգով իրականացնել գրավի իրավունքի դադարեցման և համապատասխան պետական գրանցման համար անհրաժեշտ գործողությունները։

	15. Պայմանագրի լուծման հիմքերը և կարգը

	1. Պայմանագիրը կարող է լուծվել կողմերի համաձայնությամբ, դատարանի վճռով, ինչպես նաև օրենքով կամ պայմանագրով նախատեսված դեպքերում պայմանագրի կատարումից միակողմանի հրաժարվելու միջոցով՝ Հայաստանի Հանրապետության օրենսդրությամբ սահմանված կարգով։
 2. Վաճառողի կողմից պայմանագրի լուծման կամ օրենքով և պայմանագրով թույլատրված միակողմանի հրաժարման հիմքեր կարող են հանդիսանալ, մասնավորապես՝
ա) Գնորդի կողմից ներդրումային ծրագրի իրականացման համար սահմանված 5 (հինգ) տարվա ընթացքում N1 հավելվածով նախատեսված ներդրումները ամբողջությամբ չկատարելը կամ 18 հա ընդհանուր մակերեսով բազմաթռիչք ջերմատնային տնտեսության կառուցումն ու շահագործման հանձնումը չապահովելը.
բ) Պայմանագրի կնքման օրվանից 1 (մեկ) տարվա ընթացքում Հողամասերի նպատակային նշանակության փոփոխության և առաջին շինարարության թույլտվության ստացման ուղղությամբ գնորդից կախված անհրաժեշտ գործողությունները չձեռնարկելը կամ ոչ պատշաճ իրականացնելը.
գ) առաջին շինարարության թույլտվության ստացման համար պայմանագրով սահմանված ժամկետի խախտումը, բացառությամբ օրենքով կամ պայմանագրով նախատեսված արդարացնող հանգամանքների.
դ) Հողամասերի օգտագործումը ներդրումային ծրագրով չնախատեսված նպատակներով կամ դրանց նպատակային և գործառնական նշանակությանը հակասող եղանակով.
ե) N4 հավելվածով սահմանված էական փուլային պարտավորությունների չկատարումը կամ ոչ պատշաճ կատարումը, եթե դրա հետևանքով էապես վտանգվում է ներդրումային ծրագրի ամբողջական իրականացումը.
3. Պարտավորությունների խախտում հայտնաբերելու դեպքում վաճառողը գնորդին ուղարկում է գրավոր ծանուցում՝ նշելով խախտման բնույթը, դրա հիմքերը և վերացման պահանջը։
4. Գնորդին, որպես կանոն, տրամադրվում է 30 (երեսուն) օրացուցային ժամկետ՝ խախտումը վերացնելու համար: 
5. Խախտումը վերացնելու լրացուցիչ ժամկետի տրամադրումը չի համարվում ներդրումային ծրագրի իրականացման հնգամյա ժամկետի երկարաձգում և չի ազատում գնորդին ժամկետանց պարտավորությունների խախտման համար նախատեսված պատասխանատվությունից։
6. Եթե գնորդը սահմանված ժամկետում չի վերացնում խախտումը, կամ խախտումն իր բնույթով ենթակա չէ վերացման, վաճառողն իրավունք ունի օրենքով և պայմանագրով սահմանված կարգով նախաձեռնելու պայմանագրի լուծումը կամ կիրառելու պաշտպանության այլ միջոցներ։

